Kahes Läti-Vene piiripunktis oli täna hommikuks tekkinud ligi 1250st veokist koosnev saba, kes ei pääse oma kaubaga üle piiri Venemaale.
Venemaa tollivalitsuse loode piirkonna pressiteenistuse teatel on Sebeži rajooni Buratški piiripunktis Läti poolele tekkinud 1000 kaubaautost koosnev saba, samas ootab Vene poolel sissesõitu vaid 35 veokit.
Tollivalitsuse andmetel ootab teises, Ubõlinka piiripunktis 250 veokit pääsu Venemaale ja Lätti
Sõidukisabad said Venemaa loodepiiridel rutiiniks alates 2006. aastast. Eksperdid on nimetanud nende põhjuseks rahvusvaheliste vedude ja mahtude suurenemist ning Vene piiripunktide viletsat läbilaskevõimet.
Mais 2007 püstitati Terehhovo piiripunktis „rekord“ – 30. mail ootas pääsu Venemaale 1500 autot.
Eesti Maksu- ja tolliameti andmetel ootas tänase hommikuse seisuga ootas pääsu Venemaale Narva piiripunktis 256 veokit (ooteaeg 80 tundi), Koidule piiripunktis 85 veokit (35 h) ja Luhamaa piiripunktis 57 (30 h).